John Singer Sargent

I John Singer Sargent (12 ya ing Enero 1856 – 14 ya ing Abril 1925) métung yang Americanung talalalang a atiu king aliwang bangsâ  (expatriate), a tutúring dang "leading portrait painter of his generation" úling karéng kayang pámaglaráwan ning lúhú ning kapanaúnan a  Edwardian. Miglalang yang manga syam a rálan a pinintúrang larû (900 oil paintings) ampóng maygit adwang líbung acuarela (watercolors), bukud kareng é mu ábilang a croquis (sketches) ampóng ginúlis king úling / carboncillo (charcoal drawings). Makabakas la karéng óbrá na déng pámaglakbé na king mabílug a yátu, manibat king Venecia (Venice) angga king Tyrol, Corfu, Espania, Kalibudtang Aslagan (Middle East), Montana, Maine, ampóng Florida.